b'\n_START_ARTICLE_\nFilosofijos ir psichologijos katedra (Kauno technologijos universitetas)\n_START_SECTION_\nIstorija\n_START_PARAGRAPH_\nIki 1957\xc2\xa0m. Kauno politechnikos institute (KPI) filosofija buvo d\xc4\x97stoma tik aspirantams ir architekt\xc5\xabros specialyb\xc4\x97s studentams. 1957\xc2\xa0m. filosofija prad\xc4\x97ta d\xc4\x97styti visiems KPI studentams. I\xc5\xa1 prad\xc5\xbei\xc5\xb3 filosofij\xc4\x85 d\xc4\x97st\xc4\x97 tik vienas pedagogas\xc2\xa0\xe2\x80\x93 Maskvos Lomonosovo universiteto aukl\xc4\x97tinis L. Kulikovas. Iki \xc4\xafsisteigiant katedrai filosofij\xc4\x85 KPI d\xc4\x97st\xc4\x97 J. Leonavi\xc4\x8dius, S. Bale\xc5\xbeentien\xc4\x97, M. Podolskien\xc4\x97, V. Murauskas, M. \xc5\xa0ubas._NEWLINE_Filosofijos katedra \xc4\xafkurta 1962\xc2\xa0m. Pirmasis jos ved\xc4\x97jas buvo docentas A. \xc4\x8cedavi\xc4\x8dius, per pirmuosius katedros veiklos metus sub\xc5\xabr\xc4\x99s 11 d\xc4\x97stytoj\xc5\xb3 kolektyv\xc4\x85 daugiausia i\xc5\xa1 Vilniaus universiteto aspirant\xc5\xb3 ir vadovav\xc4\x99s katedrai daugiau kaip 10 met\xc5\xb3 (iki 1973\xc2\xa0m.). V\xc4\x97liau katedrai vadovavo doc. V. Radvilavi\xc4\x8dius (1973\xe2\x80\x931977), doc. A. Gasi\xc5\xabnas (1977\xe2\x80\x931985 ir 1989\xe2\x80\x931994), doc. D. Kapa\xc4\x8diauskien\xc4\x97 (1985\xe2\x80\x931989), doc. L. Lapa\xc5\xa1inskas (1994\xe2\x80\x932000)._NEWLINE_2000\xc2\xa0m. katedra pervardinta Filosofijos ir kult\xc5\xabrologijos katedra._NEWLINE_2000-2013 metais katedrai vadovavo prof. Saulius Keturakis._NEWLINE_1998\xe2\x80\x932007\xc2\xa0m. katedroje kartu su Lietuvos mokslo istorik\xc5\xb3 ir filosof\xc5\xb3 bendrija buvo organizuojamos magistro studijos \xe2\x80\x9eMokslo ir technologijos istorija ir filosofija\xe2\x80\x9c (istorijos studij\xc5\xb3 kryptis)._NEWLINE__NEWLINE_2005\xc2\xa0m. prad\xc4\x97tos organizuoti Medij\xc5\xb3 filosofijos magistro studijos._NEWLINE_2011\xc2\xa0m. prad\xc4\x97tos organizuoti Medij\xc5\xb3 filosofijos bakalauro studijos._NEWLINE_2013 m., sujungus KTU Socialini\xc5\xb3 ir Humanitarini\xc5\xb3 moksl\xc5\xb3 fakultetus, suformuojama nauja jungtin\xc4\x97 Filosofijos ir psichologijos katedra._NEWLINE_Nuo 2014 met\xc5\xb3 Filosofijos ir psichologijos katedrai vadovauja doc. Nerijus \xc4\x8cepulis'